Ārdava
Šis raksts ir par apdzīvotu vietu. Par dzelzceļa staciju skatīt rakstu Ārdava (stacija). Ārdava (arī Vordauka; latgaliešu: Vuordauka) ir ciems Preiļu novada Pelēču pagastā. Izvietojies pagasta austrumdaļā pie Daugavpils—Rēzeknes dzelzceļa (stacija Ārdava) 8 km no pagasta centra Pelēčiem, 25 km no novada centra Preiļiem un 229 km no Rīgas. Ārdavā atrodas bibliotēka, veikals, katoļu baznīca.